adelskalender
Store norske leksikon,Historie,Historiske hjelpevitenskaper,Adelsvesen
Adelskalender, eller adelsårbok, utkommer i flere europeiske land (for eksempel Danmark, Sverige, Finland, Storbritannia, Tyskland, Nederland, Belgia) og inneholder vanligvis en fortegnelse over de levende medlemmer av vedkommende lands adel, i tillegg til hele slektstavler, våpenavbildninger og portretter.
I Danmarks adels aarbog, som begynte å utkomme i 1883, er også norske adelige slekter opptatt. I Sverige utkom en matrikkel over den introduserte adelen, Sveriges ridderskaps och adels kalender, første gang i 1854 og utgis fra 1948 hvert tredje år (senest 2016). I Storbritannia utkommer Burke's Peerage med ujevne mellomrom siden 1826. En internasjonal adelskalender var Gotha-kalenderen (Almanach de Gotha), som utkom første gang i 1763 og årlig i årene 1785–1944. Les mer i Store norske leksikon adelskalender i idrett adel